open-index/open-wikipedia-markdown huggingface dataset:
இந்தியத் தொலைக்காட்சி தொடர்கள்

**இந்தியத் தொலைக்காட்சி தொடர்கள்** அல்லது **இந்திய நாடகங்கள்** என்பது இந்தியாவில் தமிழ், தெலுங்கு, கன்னடம், ஹிந்தி, பெங்காலி, மலையாளம், மராத்தி, ஒரிசா, குஜராத்தி போன்ற மொழிகளில் தயாரிக்கப்படும் ஒரு பொழுதுபோக்கு அம்சம் ஆகும். பெரும்பாலான இந்தியத் தொடர்கள் குடும்ப சார்ந்த கதைக்களத்துடன் தயாரித்து ஒளிபரப்பு செய்து வருகின்றது. அதே தருணம் நகைச்சுவை, புராணம், திகில், காதல், வரலாறு போன்ற வகைகளில் தயாரிக்கப்படுகிறது.

இந்தியாவில் ஒரு தொடர் வெற்றி அடைந்தால் வேற்று மாநில மொழிகளில் அவர்களின் கலாச்சாரத்திற்கு ஏற்ப்ப தயாரிக்கும் வழக்கம் உண்டு. தற்காலத்தில் தொலைக்காட்சி நாடகத் தொடர்களை ஒளிபரப்பும்போது இலக்கு அளவீட்டுப் புள்ளியை அதிகமாகப் பெறுவதற்குத் தொலைக்காட்சி அலைவரிசைகள் விரும்புகின்றன.

## வரலாறு
இந்தியாவின் முதல் தொடர் **ஹம் லாக்** என்ற ஹிந்தி மொழித்தொடர் ஆகும். இந்த தொடர் 1984 ஆம் ஆண்டு முதல் 1985 ஆம் ஆண்டு வரை ஒளிபரப்பானது. மற்றும் 154 அத்தியாயங்களுடன் நிறைவு பெற்றது, இது இந்திய தொலைக்காட்சியின் வரலாற்றில் மிக நீண்ட காலமாக ஒளிபரப்பான தொடர் ஆகும். இது 60 மில்லியன் பார்வையாளர்களைக் கொண்டிருந்தது என்பது குறிப்பிடத்தக்கது.  இந்த தொடர் ஒவ்வொரு அத்தியாயமும் சுமார் 25 நிமிடங்கள் நீளமாக இருந்தது, கடைசி அத்தியாயம் சுமார் 55 நிமிடங்கள் ஆகும்.

## மொழி வாரியாக தொடர்கள்
### தமிழ்
* 

### ஹிந்தி
இந்தியாவில் முதல் முதலில் ஹிந்தி மொழியில் தான் **ஹம் லாக்** என்ற தொடர் 1984 ஆம் ஆண்டு காலப்பகுதியில் ஒளிபரப்பானது. அதைத் தொடர்ந்து என் கணவன் என் தோழன், உறவுகள் தொடர்கதை, யே ஹாய் முஹப்படீன், போன்ற பல தொடர்கள் ஸ்டார் பிளஸ், கலர்ஸ் தொலைக்காட்சி, ஜீ தொலைக்காட்சி, போன்ற அலைவரிசைகளில் ஒளிபரப்பானது. ஹிந்தி மொழி தொடர்கள் இந்தியாவை தாண்டி பாகிஸ்தான், இலங்கை, ஆசியா மற்றும் ஆபிரிக்கா நாடுகளிலும் மிகவும் பிரபலமானது.

* போர்ஸ் : என்ற தொடர் இந்தியாவில் மிக பொருள் செலவில் எடுக்கப்பட்ட முதல் தொடர் ஆகும்.

### தெலுங்கு
தெலுங்கு மொழித் தொடர்கள் ஆரம்பத்தில் தமிழ் தொடர்களை மொழி மாற்றம் செய்யப்பட்டு ஜெமினி தொலைக்காட்சி என்ற தொலைக்காட்சியில் ஒளிபரப்பானது. 2010ஆம் ஆண்டு காலப்பகுதியில் ஜீ தெலுங்கு, ஸ்டார் மா போன்ற அலைவரிசைகள் வருகைக்கு பிறகு 2010ஆம் ஆண்டு காலப்பகுதியில் தெலுங்கு தொலைக்காட்ச்சி தொடர்கள் வளர்ச்சி அடைந்தது.

*அபிஷேகம் என்ற தொடர் செப்டம்பர் 2019 நிலவரப்படி, 3,000 க்கும் மேற்பட்ட அத்தியாயங்களைக் கொண்ட இந்திய தொலைக்காட்சியின் மிக நீண்ட காலம் ஒளிபரப்பான தொடர் ஆகும்.

## மேற்கோள்கள்


பகுப்பு:தொலைக்காட்சி நாடகம்
பியூட்டாடையீன் இரும்பு டிரைகார்பனைல்

**பியூட்டாடையீன் இரும்பு டிரைகார்பனைல்** *(Butadieneiron tricarbonyl)* என்பது C7H6FeO3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம இரும்புச் சேர்மமான இது பியூட்டாடையீனின் நன்கு ஆராயப்பட்ட உலோக அணைவுச் சேர்மமாகும். ஆரஞ்சு நிறத்தில் பாகுநிலையில் காணப்படும் இச்சேர்மம் அறைவெப்பநிலைக்கு சற்று குறைவான வெப்பநிலையில் உறைகிறது. பியூட்டாடையீன் இரும்பு டிரைகார்பனைல் பியானோ இருக்கை கட்டமைப்பை ஏற்கிறது.   

இரும்புபெண்டா கார்பனைலை டையீனுடன் சேர்த்து சூடுபடுத்தினால் பியூட்டாடையீன் இரும்பு டிரைகார்பனைல் உருவாகிறது.  

இணை டையீனின் இரும்பு(0) அணைவுச் சேர்மங்கள் விரிவாக ஆராயப்பட்டுள்ளன. பியூட்டாடையீன் வரிசையில் (η2-C4H6)Fe(CO)4 மற்றும் (η2:η2-C4H6)(Fe(CO)4)2  சேர்மங்கள் படிகமாக்கப்பட்டுள்ளன.  பதிலீடு செய்யப்பட்ட பியூட்டாடையீனின் பல அணைவுச் சேர்மங்கள் அறியப்படுகின்றன. (η4-ஐசோபிரீன்)இரும்பு டிரைகார்பனைல் இனம் பொருந்தா சமச்சீரின்மை கொண்டதாக உள்ளது. 
    
## இதையும் காண்க
*வளையபியூட்டாடையீன் இரும்பு டிரைகார்பனைல்

## மேற்கோள்கள்

பகுப்பு:இரும்பு(0) சேர்மங்கள்
பகுப்பு:கரிம இரும்பு சேர்மங்கள்
பகுப்பு:கார்பனைல் அணைவுச் சேர்மங்கள்
எரிபெர்ட்டு பாரீரா

**எரிபெர்ட்டு பாரீரா** *(Heribert Barrera)* எசுப்பானியாவைச் சேர்ந்த ஒரு வேதியியலாளர் ஆவார். எரிபெர்ட் பாரீரா ஐ கோசுட்டா என்றும் இவர் அழைக்கப்பட்டார். காத்தலோனியா  மாகாணத்தில் காத்தலோனியா குடியரசுக் கட்சியின் உறுப்பினராகவும் ஓர் அரசியல்வாதியாகவும் இவர் இயங்கினார். பிரான்சிசுக்கோ பிராங்கோவின் ஆட்சிக்குப் பின்னர் அமைக்கப்பட்டிருந்த நாடாளுமன்றத்தில் 1980 ஆம் ஆண்டு முதல் 1984 ஆம் ஆண்டுவரை எரிபெர்ட்டு பாரீரா முதலாவது குடியரசு தலைவராக இருந்தார்.

2011 ஆம் ஆண்டு ஆகத்து மாதம் 27 ஆம் நாள் எரிபெர்ட்டு பாரீரா தன்னுடைய 94 ஆவது வயதில் பார்சிலோனாவில் காலமானார்.

## மேற்கோள்கள்

பகுப்பு:1917 பிறப்புகள்
பகுப்பு:2011 இறப்புகள்
பகுப்பு:வேதியியலாளர்கள்
பகுப்பு:எசுப்பானிய அறிவியலாளர்கள்
இராம காந்த் சுக்லா

**இராம காந்த் சுக்லா (Rama Kant Shukla)**  இவர் சமசுகிருதம் மற்றும் இந்தி மொழிகளில் இந்திய அறிஞராவார். இலக்கியத் துறைகளில் இவர் ஆற்றிய பங்களிப்பிற்காக, இந்தியாவின் நான்காவது மிக உயர்ந்த குடிமை விருதான பத்மசிறீ விருதை 2013 ஆம் ஆண்டில் இந்திய அரசு இவருக்கு வழங்கியது.

## சுயசரிதை
இராம காந்த் சுக்லா 1940 திசம்பர் 25 ஆம் தேதி இந்திய மாநிலமான உத்தரப் பிரதேசத்தில் உள்ள குர்ஜா நகரில் பிறந்தார். இவரது ஆரம்ப ஆய்வுகள் பாரம்பரிய முறையில் இருந்தன. இவர் தனது பெற்றோர்களான சாகித்யாச்சார்யா பண்டிட். பிரம்மானந்த் சுக்லா மற்றும் திருமதி. பிரியம்வதா சுக்லா  ஆகியோரிடமிருந்து சமசுகிருதத்தைக் கற்றுக்கொண்டார். மேலும் சாகித்யாச்சார்யா மற்றும் சாங்க்ய யோகாச்சார்யா பட்டங்களை பெற்றார். பின்னர், ஆக்ரா பல்கலைக்கழகத்தில் சேர்ந்து தங்கப் பதக்கத்துடன் இந்தி இலக்கியத்தில் முதுகலை தேர்ச்சி பெற்றார். பின்னர் சம்பூர்ணானந்த சமசுகிருத பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். 1967 ஆம் ஆண்டில் முனைவர் பட்டம் 'ஜைனாச்சார்யா ரவிசேனா- கிருதா பத்மபுராணம் (சமசுகிருதம்) எவாம் துளசிதாச கிருதா ராமச்சரிதமனசு கா துலானாத்மக் அதயாயன்' என்ற தலைப்பில் இருந்தது.

1962 ஆம் ஆண்டில் மோடி நகரில் உள்ள மூல்தானிமால் மோடி முதுகலை கல்லூரியில் இந்தி விரிவுரையாளராக சேர்ந்து சுக்லா தனது வாழ்க்கையைத் தொடங்கினார். முனைவர் பட்டம் பெற்ற பிறகு, 1967 ஆகத்து 1, அன்று இந்தி ஆசிரிய உறுப்பினராக புதுதில்லி, தில்லி பல்கலைக்கழகத்தின் ராஜதானி கல்லூரி சேர்ந்தார். 1986 ஆம் ஆண்டில், இவர் இந்தி துறையின் வாசகராக நியமிக்கப்பட்டு 2005 இல் ஓய்வு பெறும் வரை அங்கு பணியாற்றினார். உலக சமசுகிருத மாநாடு உட்பட பல கருத்தரங்குகள் மற்றும் மாநாடுகளில்  பங்கேற்றுள்ளார். இந்திய அழகியல் மற்றும் கவிதை மற்றும் சமசுகிருத இலக்கியங்கள் குறித்த அகில இந்திய ஓரியண்டல் மாநாடுகளின் தலைவராக உள்ள இவர், தில்லி, தேவவானி பரிசத் என்ற அமைப்பு சமசுகிருதத்தில் வெளியிடும்  *அர்வச்சீனா* என்ற  காலாண்டு இதழின் நிறுவனர் மற்றும் தலைமை ஆசிரியராக உள்ளார். மேலும், சமசுகிருத மொழியைக் குறிக்கும் அனைத்திந்திய வானொலியின் சர்வமொழி கவி சம்மேளனத்திலும் பங்கேற்றுள்ளார்.

## புத்தகங்கள்
சுக்லா, சமசுகிருதம் மற்றும் இந்தி மொழிகளில் பல புத்தகங்களை எழுதியுள்ளார். தூர்தர்ஷன் ஒளிபரப்பிய *பாட்டி மீ பாரதம்* என்ற சமசுகிருத தொலைக்காட்சித் தொடரையும் எழுதி இயக்கியுள்ளார்.

ராட்டிரிய சமசுகிருத சமசுகிருத சன்சுதானத்தில் சாத்திர சூடாமனி வித்வானாக கடமையாற்றிவரும் சுக்லா புதுதில்லியில் வசிக்கிறார்.

## குறிப்புகள்

## வெளி இணைப்புகள்
* 
* 
* 

பகுப்பு:இந்தி எழுத்தாளர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1940 பிறப்புகள்
காலாபானி

**காலபானி பிரதேசம்** (**Kalapani territory**)  இந்தியாவின் வடக்கில் இமயமலையில் உள்ள உத்தராகண்ட் மாநிலத்தின்  பிதௌரகட் மாவட்டத்தின் வடகிழக்கில் திபெத், நேபாளம் எல்லையை ஒட்டியுள்ள இந்தியாவின் இராணுவ முக்கியத்துவம் வாய்ந்த பகுதியாகும். இப்பகுதி இமயமலையில் 6180 மீட்டர் உயரத்தில் உள்ளது. நேபாளம் இப்பகுதியை தனதென உரிமை கோருகிறது. நேபாளம் தனது மாநில எண் 7-இல் உள்ள  தார்ச்சுலா மாவட்டத்தின் ஒரு  பகுதியாக காலபானி பிரதேசம் என உரிமை கோருகிறது. இங்கு சாரதா ஆறு பாய்கிறது.

இந்தியாவின் காலாபானி, லிம்பியாதுரா மற்றும் லிபுலெக் கணவாய் பகுதிகளை, நேபாள நாடாளுமன்றம் அரசியலமைப்புச் சட்டத்திருத்தம் மூலம் நேபாளத்தில் வரைபடத்தில் இணைத்துள்ளதற்கு, இந்தியா கடுமையாக தனது எதிர்ப்பை தெரிவித்துள்ளது.

கயிலை மலை மற்றும் மானசரோவர் ஏரிக்கு புனிதப் பயணம் மேற்கொள்தற்கு வசதியாக, காலாபானி சமவெளியில் எல்லைப்புறச் சாலைகள் அமைப்பு, காலாபானி சமவெளி வரை சாலைகள் அமைத்துள்ளனர்.   இதனால் உத்தரகாண்ட் மாநிலத்தின் தார்ச்சுலா, காலாபானி சமவெளி மற்றும் லிபுலெக் கணவாய் கயிலைப் பயணத்தை, குறைந்த நேரத்தில், குறைந்த செலவில் எளிதிதாக மேற்கொள்ள முடியும்.

35 சதர கிலோ பரப்பளவு கொண்ட காலாபானி எல்லைப்புற சமவெளிப் பகுதியை இந்திய - திபெத் எல்லைக் காவல்படை காவல் செய்கிறது.

## வரலாறு
1815-இல் நடைபெற்ற ஆங்கிலேய-நேபாளப் போருக்குப் பின் நேபாள இராச்சியம் மற்றும் பிரித்தானிய கிழக்கிந்திய நிறுவனம் 4 மார்ச் 1816-இல் செய்து கொண்ட சுகௌலி உடன்படிக்கையின் படி, தற்போதைய உத்தரகாண்ட் மாநிலத்தின் கார்வால் கோட்டம் மற்றும் குமாவுன் கோட்டம், மேற்கு வங்காளத்தின் டார்ஜிலிங் மாவட்டம் உள்ளிட்ட வடக்குப் பகுதிகள் மற்றும் சிக்கிம் பகுதிகள் பிரித்தானிய இந்தியாவுக்கு விட்டுத் தரப்பட்டது. இந்நிலையில் தற்போது மே 2020-இல் நேபாள நாடு, காலாபானி, லிபுலெக் கணவாய்  மற்றும் லிம்பியாதுரா பகுதிகளை தனது நாட்டின் பகுதிகளாக காட்டி புதிய வரைபடம் ஒன்று வெளியிட்டதை இந்தியா வன்மையாக கண்டித்துள்ளது.
காலாபானி, லிபுலேக், லிம்பியாதுரா பகுதிகள் இந்தியாவின் பிதௌரகட் மாவட்டத்திற்கு உரியது என பழைய நில ஆவணங்களை இந்தியா வெளியிட்டுள்ளது.

## இதனையும் காண்க
* சுகௌலி உடன்படிக்கை
* இந்தியா நேபாள எல்லை
* லிபுலெக் கணவாய்
* நாதூ லா கணவாய்
* தார்ச்சுலா
* சாரதா ஆறு

## வெளி இணைப்புகள்
* Kalapani-Lipulekh Border Dispute: Know what's the Map issue Between India and Nepal
*Explained: What's In A Map That Triggered India-Nepal Flare-up
*நேபாளத்துடன் எல்லை சார்ந்த விஷயம் பற்றி வெளிப்படை பேச்சுவார்த்தை 

## மேற்கோள்கள்

## ஆதாரகள்

* 
* 
*  
* 
* 
*  
* 
* 
* 
* 
* 
* 
* 
* 
* 
* 
* 
* 

## மேலும் படிக்க
* S. D. Pant, (2006). *Nepal-India border problems*.
* 

பகுப்பு:பிதௌரகட் மாவட்டம்
பகுப்பு:உத்தராகண்ட மாநில ஊர்களும் நகரங்களும்
சீனத் தொலைக்காட்சி நாடகம்

**சீனத் தொலைக்காட்சி நாடகங்கள் அல்லது** (中国电视连续剧) என்பது சீன நாட்டில் தயாரித்து ஒளிபரப்பாகும் ஒரு பொழுதுபோக்கு அம்சம் ஆகும். இது வட அமெரிக்கா தொலைக்காட்சி நாடகங்களைப் போன்றவை, ஆனால் பெரும்பாலும் நீண்ட அத்தியாயங்களை கொண்டவை. மற்ற நாடுகளை விட சீனா அதிக தொலைக்காட்சி நாடகங்களை உருவாக்குகிறது. 2014ஆம் ஆண்டு கணக்கிண்டின் படி 15,000 க்கும் மேற்பட்ட அத்தியாயங்களை உருவாகியுள்ளது. சீனாவில் மிகவும் பிரபலமான நாடகங்கள் கற்பனை காதல் ஆகும், 2016 ஆம் ஆண்டில் நாட்டில் அதிகம் பார்க்கப்பட்ட 50 நாடகங்களில் 47 நாடகங்கள் இந்த வகையிலேயே உள்ளன. சீன தொலைக்காட்சி நாடகங்கள் ஆசியா முழுவதும், குறிப்பாக வியட்நாம், மலேசியா, சிங்கப்பூர், தாய்லாந்து, இந்தோனேசியா, பிலிப்பைன்ஸ், இலங்கை மற்றும் கம்போடியா ஆகிய நாடுகளில் பிரபலமாக உள்ளது.

1990 களில் இருந்து, வரலாற்று சீரியல்கள் பிரதான நேர தொலைக்காட்சியில் ஆதிக்கம் செலுத்துகின்றன. 1990 களின் பிற்பகுதியிலும் 2000 களின் முற்பகுதியிலும் இந்த வகை தொடர்கள் அதிகம் பார்க்கப்பட்டது அதைத் தொடர்ந்து பல அரண்மனை (வரலாற்று அரச) நாடகங்கள் தொலைக்காட்சியில் ஒளிபரப்பானது.

காதல், வரலாறு, நகைச்சுவை, திகில், குடும்ப நாடகம், விளையாட்டு போன்ற ஒரு குறிப்பிட்ட வகையுடன் நாடகங்கள் உருவாக்கப்படுகின்றன அல்லது இவற்றின் கலவையை பண்டைய, வரலாற்றறு காலம் அல்லது நவீன வடிவத்தில் கருப்பொருளை முன்னிலைப்படுத்தவும் பார்வையாளர்களின் ஆர்வத்திற்கு ஏற்றவையாகவும் உருவாக்கப்படுகின்றன.

## மேற்கோள்கள்

பகுப்பு:தொலைக்காட்சி நாடகம்
பகுப்பு:சீன நாடகத் தொலைக்காட்சி தொடர்கள்
லிபுலேக்

**லிபுலெக் கணவாய்** (**Lipulekh**) இந்தியாவின் உத்தராகண்ட் மாநிலத்தின் பிதௌரகட் மாவட்டத்தின் வடகிழக்கில் காலபானி பிரதேசத்தில், இமயமலையில் 5,200 மீட்டர் உயரத்தில் அமைந்துள்ளது. இது நேபாளம் மற்றும் சீனாவின் திபெத் எல்லைகளை ஒட்டியுள்ளது.

## நேபாளம் எழுப்பும் எல்லைப் பிணக்கு
லிபுலெக் கண்வாயின் தெற்கில் உள்ள காலாபானி சமவெளி மற்றும் மேற்கில் உள்ள லிம்பியாதூரா பகுதிகளை தனதென தற்போது நேபாளம் உரிமை கோருகிறது. மேலும் நேபாளம் மே 2020-இல் வெளியிட்ட தனது நாட்டின்  புதிய வரைபடத்திலும் புதிதாக உரிமை கோரும் பகுதிகளைச் சேர்த்துக் காட்டியுள்ளது.  நேபாளத்தின் இச்செயலை  இந்திய அரசு வன்மையாக கண்டித்துள்ளது.

மேலும் இந்தியாவின் காலாபானி, லிம்பியாதுரா மற்றும் லிபுலேக் பகுதிகளை, நேபாள நாடாளுமன்றம் ஒரு அரசியலமைப்புச் சட்டத்திருத்தம் மூலம் நேபாளத்தில் வரைபடத்தில் இணைத்துள்ளதற்கு, இந்தியா கடுமையாக தனது எதிர்ப்பை தெரிவித்துள்ளது.
காலாபானி, லிபுலேக், லிம்பியாதுரா பகுதிகள் இந்தியாவின் பிதௌரகட் மாவட்டத்திற்கு உரியது என பழைய நில ஆவணங்களை இந்தியா வெளியிட்டுள்ளது.

## லிபுலெக் வழியாக கயிலை & மானசரோவர் யாத்திரை
இந்தியாவிலிருந்து கயிலை மலை மற்றும் மானசரோவர் ஏரிக்கு புனிதப் பயணம் மேற்கொள்பவர்களுக்காக, தார்ச்சுலா நகரத்திலிருந்து, இந்திய-திபெத் எல்லையைப் பிரிக்கும் உண்மையான கட்டுப்பாட்டு எல்லைக் கோட்டில், இமயமலையில் 17,060 அடி உயரத்தில் அமைந்த லிபுலெக் கணவாய் வரை, 80 கிலோ மீட்டர் நீளம் கொண்ட சாலையை எல்லைப்புறச் சாலைகள் அமைப்பு நிறுவியது. இச்சாலையை 8 மே 2020 அன்று இந்திய உள்துறை அமைச்சர் ராஜ்நாத் சி 8 மே 2020 அன்று திறந்து வைத்தார். திபெத் எல்லையை ஒட்டிய லிபுலெக் கணவாய் வரை இந்திய அரசு புதிதாக சாலைகள் அமைத்துள்ளது. லிபுலெக் கணவாயிலிருந்து கயிலை மலை வரையான தொலைவு 96.6 கிலோ மீட்டர் மட்டுமே. 

## இதனையும் காண்க
* நாதூ லா கணவாய்
* தார்ச்சுலா
* காலாபானி
* சாரதா ஆறு

## மேற்கோள்கள்

## வெளி இணைப்புகள்
*Kalapani-Lipulekh Border Dispute: Know what's the Map issue Between India and Nepal
*Explained: What's In A Map That Triggered India-Nepal Flare-up
*நேபாளத்துடன் எல்லை சார்ந்த விஷயம் பற்றி வெளிப்படை பேச்சுவார்த்தை 
* லிபுலெக் கணவாயின் புகைப்படங்கள்

பகுப்பு:பிதௌரகட் மாவட்டம்
பகுப்பு:உத்தராகண்டத்தின் புவியியல்
பகுப்பு:இமயமலையிலுள்ள கணவாய்கள்
ஜம்மு காஷ்மீரின் சிறப்பு உரிமைகளைத் திரும்ப பெறுதல்

5 ஆகஸ்டு 2019 அன்று 2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தவர்களுக்கு, இந்திய அரசியலமைப்பின் சட்டப் பிரிவு 370 மற்றும் சட்டப் பிரிவு 35ஏ-இன் கீழ் வழங்கப்பட்ட சிறப்புச் சலுகைள் நீக்கப்பட்டதுடன், ஜம்மு காஷ்மீர்க்கு மாநிலத் தகுதியை நீக்கம் செய்து, துணைநிலை ஆளுரரின் கீழ், சட்டமன்றத்துடன் கூடிய ஜம்மு காஷ்மீர் ஒன்றியப் பகுதியாக அறிவிக்கப்பட்டது. மேலும் ஜம்மு காஷ்மீர் பகுதியிலிருந்த லடாக் பகுதியை சட்டமன்றம் இல்லாத  ஒன்றியப் பகுதியாக அறிவிக்கப்பட்டது. இதன் மூலம் ஜம்மு காஷ்மீர் அரசியலமைப்புச் சட்டமன்றம் தானகவே நீங்கியது.

## மேற்கோள்கள்

## வெளி இணைப்புகள்
* A History of the Kashmir Conflict, *The Economist*, 17 November 2009.
* Full text of document on govt.’s rationale behind removal of special status to J&K, *[[தி இந்து]]*,  5 August 2019.
* What is really going on in Kashmir?, *Washington Post*, 23 August 2019.
* The Future of Kashmir, Council on Foreign Relations (panel discussion), 19 November 2019.
* Jammu & Kashmir After Article 370 is Revoked 

ஜம்மு காஷ்மீர் ஒன்றியப் பகுதி
பகுப்பு:2019 நிகழ்வுகள்
பகுப்பு:சம்மு காசுமீரின் வரலாறு
வன புல்வெளி

thumb|300x300px| கிழக்கு ஐரோப்பிய வன புல்வெளி ( சுற்றுச்சூழல் PA0419)
thumb|300x300px| ரஷ்யாவின் சரடோவ் நகருக்கு அருகிலுள்ள வோல்கா அப்லாண்டில் வன புல்வெளி நிலப்பரப்பு
[thumb|300x300px| [சிலோவாக்கியா|ஸ்லோவாக்கியாவில் டெவன் காடு புல்வெளி ]]
ஒரு **வன புல்வெளி** (Forest steppe) என்பது ஒரு மிதமான-காலநிலை சுற்றுச்சூழல் மற்றும் வாழ்விட வகையாகும், இது புல்வெளிகளால் ஆனது, இது வனப்பகுதி அல்லது காடுகளின் பகுதிகளுடன் காணப்படுகிறது.

## இருப்பிடங்கள்
வன புல்வெளி முதன்மையாக வடக்கு யூரேசியா முழுவதும் ஐரோப்பாவின் கிழக்கு தாழ்நிலங்களிலிருந்து வடகிழக்கு ஆசியாவில் கிழக்கு சைபீரியா வரை, வனப்பகுதிகளில் காணப்படுகிறது . இது மிதமான புல்வெளிகள் மற்றும் மிதமான அகல இலை காடுகள் மற்றும் கலப்பு காடுகளின் பயோம்களுக்கு இடையில் இடைநிலை சுற்றுச்சூழல்களை உருவாக்குகிறது. ரஷ்யாவின் பெரும்பகுதி வன புல்வெளி மண்டலத்தைச் சேர்ந்தது, இந்த சூழல் மத்திய ரஷ்யாவிலிருந்து, வோல்கா, யூரல், சைபீரியன் மற்றும் தூர கிழக்கு ரஷ்யா முழுவதும் பரவியுள்ளது .

மேல் வட அமெரிக்காவில் உள்ள வன புல்வெளி சுற்றுச்சூழலின் மற்ற எடுத்துக்காட்டுகள்; ஆஸ்பென் பூங்கா, மத்திய ப்ரைரி மாகாணங்கள், வடகிழக்கு பிரித்தானிய கொலம்பியா மற்றும் வடக்கு டகோட்டா . இது கிரேட் ப்ளைன்ஸ் புல்வெளி மற்றும் புல்வெளி மிதமான புல்வெளிகளிலிருந்து வடக்கில் உள்ள டைகா பயோம் காடுகளுக்கு மாற்றும் சுற்றுச்சூழலாகும்.

மத்திய ஆசியாவில் வன புல்வெளி ஈரானிய பீடபூமியின் மலைகளில், ஈரான், ஆப்கானிஸ்தான் மற்றும் பலூசிஸ்தான் ஆகிய இடங்களில் காணப்படுகிறது.

## வன புல்வெளி சுற்றுச்சூழல்கள்

* கிழக்கு ஐரோப்பிய வன புல்வெளி வடக்கில் மத்திய ஐரோப்பிய மற்றும் சர்மடிக் கலப்பு காடுகளுக்கும் தெற்கே போன்டிக்-காஸ்பியன் புல்வெளிக்கும் இடையில் ஒரு மாற்றத்தை உருவாக்குகிறது. இது மேற்கில் ருமேனியாவிலிருந்து கிழக்கில் யூரல் மலைகள் வரை நீண்டுள்ளது. 
* கஜாக் வன புல்வெளி யூரல்களுக்கு கிழக்கே, மேற்கு சைபீரிய அகலக்கட்டு மற்றும் கலப்பு காடுகளுக்கும் கசாக் புல்வெளிக்கும் இடையில் அமைந்துள்ளது. 
* அல்தாய் மொன்டேன் காடு மற்றும் வன புல்வெளி 
* தெற்கு சைபீரிய மழைக்காடுகளில் காடு-புல்வெளி பகுதிகள் உள்ளன. 
* செலெஞ்ச்-ஓர்கான் வன புல்வெளி 
* ட au ரியன் வன புல்வெளி டிரான்ஸ்-பைக்கால் கூம்பு காடுகளுக்கும் வடக்கே கிழக்கு சைபீரியன் டைகாவிற்கும் தெற்கே மங்கோலியன்-மஞ்சூரியன் புல்வெளிகளுக்கும் இடையில் அமைந்துள்ளது. 
* ஜாக்ரோஸ் மலைகள் காடு புல்வெளி 
* எல்பர்ஸ் ரேஞ்ச் காடு புல்வெளி 
* கோபெட் டாக் வனப்பகுதிகள் மற்றும் வன புல்வெளி 
* குஹ்ருத்-கோஹபனன் மலைகள் காடு புல்வெளி 
* கனடிய ஆஸ்பென் காடுகள் மற்றும் பூங்காக்கள் - வடக்கு டகோட்டா, மினசோட்டா மற்றும் கனடா

## குறிப்புகள்

பகுப்பு:புல்வெளிகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
அரபு தொலைக்காட்சி நாடகம்

**அரபு தொலைக்காட்சி நாடகம்** (مسلسل‎) என்பது அரபு மொழிகளில் உருவாகும் ஒரு பொழுதுபோக்கு தொலைக்காட்சி அம்சம் ஆகும். இதை **முசலசல்** என்று அரபு மொழியில் அழைப்பார்கள், இதன் தமிழ் அர்த்தம் **சங்கிலி தொடர்ச்சி** ஆகும். இந்த தொடர்கள் லத்தீன் அமெரிக்க தொடர் (டெலனோவெலா) பாணியில் ஒத்திருக்கிறது. அரேபிய தொடர்கள் பெரும்பாலும் இஸ்லாமிய பண்பாட்டை பிரதிபலிப்பதாகவும் அல்லது வர்க்க மோதல் மற்றும் சூழ்ச்சியை உள்ளடக்கிய காதல் கதைகள் பற்றிய வரலாற்று காவியங்களையே கதைக்களமாக கொண்டுள்ளது.

பெரும்பாலான புதிய தொடர்கள் ரமலான் காலத்தில் தான் ஒளிபரப்பு செய்யப்படுகின்றது. ரமலான் மாதத்தின் மாலை வேளையில், நாள் நோன்பை முடித்துக்கொள்வதற்காக இப்தார் உணவு சாப்பிட்ட பிறகு, அரபு உலகில் உள்ள குடும்பங்கள் இந்த சிறப்பு நாடகங்களை தொலைக்காட்சியில் பார்க்கின்றன.  அரேபிய தொடர்கள் பெரும்பாலான சுமார் 30 அத்தியாயங்களை கொண்டது, ரமலான் நாட்களில் ஒவ்வொரு இரவிலும் ஒரு அத்தியாயமாக ஒளிபரப்பு செய்கின்றது. ரமலான் காலத்தில் ஒளிபரப்பாகும் தொடர்கள் ரமலான் பாரம்பரியத்தின் ஒரு அங்கமாகும், அதேபோல் நோன்பு பற்றிய கதைகளையும் புராணங்களையும் விவரித்த கதையாகவும் இருக்கும்.

அரேபிய மொழித் தொடர்கள் பெரும்பாலும் எகிப்து, குவைத், லெபனான், சிரியா, ஜோர்டான்போன்ற நாடுகளில் தயாரிக்கப்பட்டு அரேபிய உலகம் முழுவதும் ஒளிபரப்பு செய்யப்படுகின்றது.

## சர்வதேச அங்கீகாரம்
15 மார்ச் 2018 இல், நெற்ஃபிளிக்சு முதல் எகிப்திய தொடரான கிராண்ட் ஹோட்டலை “சீக்ரெட் ஆஃப் தி நைல்” என்ற பெயரில் முதல் இணைய தொடரை வெளியிட்டது. இதுவே முதல் அரபு தொடர் ஆகும். இந்த தொடர் ஆங்கிலம், பிரஞ்சு, ஜெர்மன், இத்தாலி மற்றும் ஸ்பானிஷ் மொழிகளின்  வசனங்களுடன் பார்க்க முடியும். எகிப்தின் சிபிசியால் தயாரிக்கப்பட்ட இந்த தொலைக்காட்சித் தொடர் ஸ்பானிஷ் நாடக தொலைக்காட்சித் தொடரான “கிரான் ஹோட்டல்” சார்ந்த எகிப்திய மொழி தொடர் ஆகும். இது 2016 ஆம் ஆண்டு ரமலான் காலப்பகுதியில் ஒளிபரப்பப்பட்டது.

## மேற்கோள்கள்

பகுப்பு:தொலைக்காட்சி நாடகம்
சிப்கி லா

__NOTOC__
**சிப்கி லா** (**Shipki La**) இந்தியாவின் இமாச்சலப் பிரதேசத்திற்கும்-திபெத்திற்கும் இடையே உள்ள கணவாய் பகுதி ஆகும். இமாச்சலப் பிரதேசத்தின் கின்னௌர் மாவட்டத்திற்கு கிழக்கே  திபெத் எல்லைக்கருகில் அமைந்த சிபிகி லாவில் சிப்கி லா கணவாய் உள்ளது. இது இந்தியாவின் இராணுவ முக்கியத்துவமான மையம் ஆகும்.  இது இமயமலையில் 4720  மீட்டர் உயரத்தில் உள்ளது. இங்கு சத்லஜ் ஆறு பாய்கிறது. சிப்கி லா வழியாகச் செல்லும் இந்தியவாவின் தேசிய நெடுஞ்சாலை எண் 5, அரபுக் கடலையும், காரகோரம் நெடுஞ்சாலையையும் இணைக்கிறது. இதன் வழியாக சிறிய அளவில் பன்னாட்டு வணிகம் நடைபெறுகிறது.

## இதனையும் காண்க
* நாதூ லா கணவாய்
* லிபுலெக் கணவாய்
* சிப்கி லா கணவாய்
## மேற்கோள்கள்

## வெளி இணைப்புகள்
*Photos of the pass on Flickr

பகுப்பு:கின்னௌர் மாவட்டம்
பகுப்பு:இமாச்சலப் பிரதேசப் புவியியல்
பகுப்பு:இமயமலையிலுள்ள கணவாய்கள்
அசோகரின் பெரிய தூண் கல்வெட்டுக்கள்

**அசோகரின் பெரிய தூண் கல்வெட்டுக்கள்** (**Major Pillar Edicts**) மௌரியப் பேரரசர் அசோகர் ஆட்சிக் காலம்:கிமு 262 - கிமு 233)  பல்வேறு இடங்களில் நிறுவிய 7 பெரிய கல்வெட்டுக்களைக் குறிக்கும். இக்கல்வெட்டுக்களில் உள்ள சொற்களை இந்திய வரலாற்று ஆய்வாளர் ரூமிலா தாப்பர் ஆங்கிலத்தில் மொழிபெயர்த்துள்ளார்.

## அசோகர் நிறுவிய 7 பெரிய தூண் கல்வெட்டுக்கள் பட்டியல்
# சாரநாத், உத்தரப் பிரதேசம்
# சாஞ்சி, மத்தியப் பிரதேசம்
# லௌரியா-ஆராராஜ் - கிழக்கு சம்பாரண் மாவட்டம், பிகார், இந்தியா
#  லௌரியா நந்தன்காட்  - மேற்கு சம்பாரண் மாவட்டம், பிகார், இந்தியா
#  அலகாபாத் தூண், தற்போது தில்லியில், அசோகர் முதலில் இதனை கௌசாம்பியில் நிறுவினார்.
#  அசோகரின் மீரட் தூண், தில்லி
# தோப்ரா கலான் தூண் - தில்லி 
* ராம்பூர்வா போதிகைகள்  - தூண்களில் கல்வெட்டுக் குறிப்புகள் இல்லை
* வைசாலி தூண்களில்  கல்வெட்டுக் குறிப்புகள்  இல்லை.

## தூண்களின் விளக்கக் குறிப்புகள்

## அசோகரின் அரமேய மொழி கல்வெட்டுக்கள்

## இதனையும் காண்க

*அசோகரின் சிறு தூண் கல்வெட்டுகள்
*அசோகரின் பெரும் பாறைக் கல்வெட்டுக்கள்
*அசோகரின் சிறு பாறைக் கல்வெட்டுக்கள்
* அசோகர் கல்வெட்டுக்கள் 
*  அசோகர் கல்வெட்டுக்களின் பட்டியல்

## மேற்கோள்கள்

## External links
* On The Origin Of The Early Indian Scripts

பகுப்பு:பேரரசர் அசோகர்

பகுப்பு:இந்தியக் கல்வெட்டுகள்
பகுப்பு:அசோகரின் கல்வெட்டுக்கள்
பகுப்பு:மௌரியப் பேரரசு
உலூய்கி லூசியானி

**உலூய்கி லூசியானி** *(Luigi Luciani)* ஓர் இத்தாலிய நரம்பியல் விஞ்ஞானி ஆவார்.  இவர் ஆசுகோலி பிசெனோ நகரத்தில் 1842 ஆம் ஆண்டு நவம்பர் மாதம் 23 ஆம் நாள் பிறந்தார். இலண்டன் இராயல் கழகத்தில் உறுப்பினராகவும் இவர் இருந்தார். கரேல்  பிரடெரிக் வெங்க்பேக் பணியாற்றிய  இதயத்தின் இரண்டாம் நிலை மேற்கீழறை அடைப்பு தொடர்பாக இவரும் பங்களித்தார். வெங்க்பேக் இந்த தொகுதியின் கால கட்டத்தை  "லூசியானி கால இடைவெளி" என்று விவரித்தார். 

1919 ஆம் ஆண்டு சூன் மாதம் 23 ஆம் நாள் காலமானார்.

## மேற்கோள்கள்

## புற இணைப்புகள்
*http://www.biodiversitylibrary.org/bibliography/1853
*http://circ.ahajournals.org/content/101/22/2662.full
*http://www.whonamedit.com/doctor.cfm/2702.html
பகுப்பு:1842 பிறப்புகள்
பகுப்பு:1919 இறப்புகள்
பகுப்பு:இத்தாலிய அறிவியலாளர்கள்
காஷ்மீர் சால்வை

**காஷ்மீர் சால்வை** (**Kashmir shawl**) இந்தியாவின் வடக்கில் உள்ள காஷ்மீரப் பகுதியில் கம்பளி நூலினைக் கொண்டு மரத்தறியில் நெய்யப்படுகிறது. மெல்லிய காஷ்மீர் சால்வை குளிர்காலத்தில் உடலைப் போர்த்திக் கொள்ள அணியப்படும் போர்வை போன்ற துணியாகும். 

## மேற்கோள்கள்

பகுப்பு:உடைகள்
ஹாங்காங் தொலைக்காட்சி நாடகம்

**ஹாங்காங் தொலைக்காட்சி நாடகம்** (香港電視劇) என்பது ஹாங்காங் நாட்டில் கண்டோனீயம் மொழியில் தயாரித்து ஒளிபரப்பாகும் பொழுதுபோக்கு அம்சம் ஆகும். இது உள்நாட்டில் தயாரிக்கப்பட்ட தொலைக்காட்சி நாடகங்கள் ஹாங்காங் மக்களிடையே ஒரு தனித்துவமான கலாச்சார அடையாளத்திற்கு பங்களிப்பு செய்ய உதவியதுடன், உலகெங்கிலும் உள்ள கண்டோனீயம் சீன மொழி பேசும் சமூகத்திற்கான கலாச்சார வளமாக செயல்படுகின்றது.

ஹாங்காங்கில் உள்ளூர் ஒளிபரப்பு தொலைக்காட்சி சேவை முதன்முதலில் 1957 ஆம் ஆண்டில் ரெடிஃபியூஷன் டெலிவிஷன் தொடங்கப்பட்டது, இது அகண்ட சீனாவின் முதல் பிரித்தானியப் பேரரசின் காலனியில் உள்ளூர் தொலைக்காட்சி சேவை செய்யப்பட்டது.  பின்னர் 1967 ஆம் ஆண்டில் டி.வி.பி என்ற தொலைக்காட்சி இவ் பிரதேசத்தின் முதல் இலவசமாக தொலைக்காட்சி சேவையாக மாறியது. 1970 கள் மற்றும் 1980 களின் முற்பகுதியில் ஆரம்பகால தொலைக்காட்சி நாடகங்களின் வளர்ச்சி மிகவும் வெற்றிகரமாக நிரூபிக்கப்பட்டது, பிரைம் டைம் தொடர்கள் ஒளிபரப்பும்போது இலக்கு அளவீட்டுப் புள்ளிகள் சில நேரங்களில் 70% வரை பெற்றது.

1980 களில், தொலைக்காட்சி நாடகங்கள் கிழக்கு மற்றும் தென்கிழக்கு ஆசியா முழுவதும் ஹாங்காங்கின் கலாச்சார சின்னமாக மாறியது, இந்த பகுதி தொலைக்காட்சி மற்றும் திரைப்பட தயாரிப்புக்கான மையமாக மாறியது. மேலும், ஹாங்காங் தொலைக்காட்சித் துறையின் வெற்றி பின்னர் சீனா மற்றும் பிற தொழில்மயமாக்கப்பட்ட ஆசிய நாடுகளில், குறிப்பாக தைவான் மற்றும் தென் கொரியாவில் தொலைக்காட்சிக்கு பெரும் செல்வாக்கு செலுத்தியது.

## மேற்கோள்கள்

பகுப்பு:தொலைக்காட்சி நாடகம்
பகுப்பு:ஹாங்காங் நாடகத் தொலைக்காட்சி தொடர்கள்
சுழற்சி (கோட்டுருவியல்)

கோட்டுருவியலில், **சுழல்** அல்லது **சுழற்சி** (*cycle*) என்பது ஒரு கோட்டுருவில் அமைந்துள்ள வெற்றற்ற தடத்தைக் குறிக்கும். இத்தடத்தின் முதல் மற்றும் இறுதி முனைகளை மட்டுமே மீள்முனைகளாக இருக்கும்; மற்றவை வெவ்வேறான முனைகளாக இருக்கும். 

ஒரு திசை கோட்டுருவில்  முதல் மற்றும் இறுதி முனைகளை மட்டுமே மீள்முனைகளாகக் கொண்ட வெற்றற்ற தடம் *திசை சுழல்* அல்லது *திசை சுழற்சி* எனப்படும். 

சுழற்சிகளே இல்லாத கோட்டுரு "சுழற்சியற்ற கோட்டுரு"  (*acyclic graph*) எனவும் திசை சுழற்சிகளே இல்லாத திசையுள்ள கோட்டுரு "திசையுள்ள சுழற்சியற்ற கோட்டுரு"  எனவும் அழைக்கப்படும். இணைப்புள்ள சுழற்சியற்ற கோட்டுரு ஒரு மரமாகவும், இணைப்பிலா சுழற்சியற்ற கோட்டுரு காடாக இருக்கும்.

## வரையறை
### சுற்று, சுழற்சி
* முதல் மற்றும் இறுதி முனைகளை மீள்முனைகளாகக் கொண்ட வெற்றற்ற தடம் "சுற்று" (circuit) எனக் கோட்டுருவியலில் வரையறுக்கப்படுகிறது.
:  ஒரு கோட்டுரு. 
: என்ற முனைகளின் தொடர்வரிசையுடன்  என்ற வெற்றற்ற தடம் ஒரு சுற்றாகும். 

* "சுழற்சி" அல்லது "எளிய சுற்று" என்பது  முதல் மற்றும் இறுதி முனைகளை மட்டுமே மீள்முனைகளாகக் கொண்ட வெற்றற்ற தடம்.
*
"சுற்று அல்லது சுழற்சியின் நீளம்" என்பது அச்சுற்றிலுள்ள விளிம்புகளின் எண்ணிக்கையைக் குறிக்கும்

### திசையுள்ள சுற்று, சுழற்சி
* முதல் மற்றும் இறுதி முனைகளை மீள்முனைகளாகக் கொண்ட வெற்றற்ற திசையுள்ள தடம் "திசை சுற்று" (circuit) என வரையறுக்கப்படுகிறது.
:  ஒரு திசை கோட்டுரு. 
: என்ற முனைகளின் தொடர்வரிசையுடன்  என்ற வெற்றற்ற திசையுள்ள  தடம் ஒரு திசை சுழற்சியாகும். 
* "திசை சுழற்சி" அல்லது "எளிய திசை சுற்று" என்பது  முதல் மற்றும் இறுதி முனைகளை மட்டுமே மீள்முனைகளாகக் கொண்ட வெற்றற்ற திசையுள்ள தடம்.

## வகைகள்
**நாணற்ற சுழற்சி*
:எந்த இரு முனைகளும் அச்சுழற்சியில் அமையாத விளிம்பால் இணைக்கப்படாதவாறு உள்ள சுழற்சி.. 

**[[அமில்தோன் பாதை|அமில்தோன் சுழற்சி]]*
:எந்த ஒரு முனையும் ஒரேயொரு முறை மட்டுமே பயன்படுத்தப்பட்ட சுழற்சி.

**[[முக்கோணம்-அற்ற]] கோட்டுரு*, *[[சதுரம்-அற்ற கோட்டுரு]]*
:மூன்று நீளமுடைய சுழற்சிகள் இல்லாத கோட்டுரு முக்கோணம்-அற்ற கோட்டுரு.
:நான்கு நீளமுடைய சுழற்சிகள் இல்லாத கோட்டுரு சதுரம்-அற்ற கோட்டுரு.

* *சுழற்சி/சுழற்சியற்ற கோட்டுரு*:
:குறைந்தபட்சம் ஒரு சுழற்சி கொண்ட கோட்டுரு சுழற்சி கோட்டுரு 
:சுழற்சிகளே இல்லாத கோட்டுரு சுழற்சியற்ற கோட்டுரு.

File:Graph with Chordless and Chorded Cycles.svg|200px|பச்சை: நாணற்ற சுழற்சி; சிவப்பு: நாணுள்ள சுழற்சி; நாண்:K-I
Image:Undirected 6 cycle.svg|200px|அமில்தோன் சுழற்சி
File:Circle graph C5.svg|200px|முக்கோணம்/சதுரம்-அற்ற சுழற்சி
File:Cycle graphs.svg|200px|சுழற்சி கோட்டுருக்கள்
File:Tree graph.svg|200px|சுழற்சியற்ற கோட்டுரு


## மேற்கோள்கள்

* 
* 

பகுப்பு:கோட்டுருவியல்
எம்மா புன்சு

**எம்மா புன்சு** *(Emma Bunce)* (பிறப்பு: 1975) ஒரு வானியற்பியலாளர் ஆவார். இவர் இலைசெசுட்டர் பல்கலைக்கழகத்தில் கோள் மின்ம இயற்பியல் பேராசிரியராக உள்ளார். இவர் அரசு கழக வில்ப்சன் ஆராய்ச்சித் தகைமை விருதைப் பெற்றுள்ளார். இவர் வியாழன், காரிக் கோள்களின் காந்தக்கோளங்களை ஆய்வு செய்கிறார்.  இவர் ஐரோப்பிய விண்வெளி முகமை சார்ந்த பெப்பிகொலம்போ ஆய்வுத் திட்ட முதன்மை ஆய்வாளர்; மேலும் இவர் வியாழன் கோளின் பனிநிலவுகள் தேட்ட முன்மொழிவின் துணைத் தலைவரும் ஆவார்; அதோடு, காசினி-ஐகன்சு ஆய்வுத் திட்ட இணைஆய்வாளரும் ஆவார்.

## இளமையும் கல்வியும்
புன்சு வர்திங்கில் பிறந்து வளர்ந்தார்.

## ஆராய்ச்சியும் வாழ்க்கைப்பணியும்

### பொதுமக்கள் பரப்புரை
இவர் பல மக்கள் அறிவியல் உரைகளை ஆற்றியுள்ளார். She has written for *[[The Conversation (website)|The Conversation]]*.  இவர் 2018 ஆம் ஆண்டின் வாழும் புத்தறிவியலாளர் அரங்கில் உரையாற்றினார்.

### விருதுகளும் தகைமைகளும்
* 2018 - அரசு வானியல் கழகம், சாப்மன் பதக்கம்
* 2011 – வானியல், வானியற்பியலுக்கான பிலிப் இலெவெர்குல்மே பரிசு
* 2009 - அரசு வானியல் கழகம், அரோல்டு ஜெப்ரீசு விரிவுரை 
* 2005 – ஐரோப்பிய புவி இயற்பியல் ஒன்றியம், புவி அறிவியல் இளந்தகைமை விருது
* 2003 – பிரெஞ்சு அறிவியல் கல்விக்கழகம், பிரிக்சு பாரன் நிக்கோலெத் விண்வெளி இயற்பியல் விருது 
* 2002 - அரசு வானியல் கழகம்,  பிளாக்வெல் பரிசு.

## மேற்கோள்கள்


பகுப்பு:பெண் வானியற்பியலாளர்கள்
பகுப்பு:1975 பிறப்புகள்
பகுப்பு:பெண் வானியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானிய வானியற்பியலாளர்கள்
பகுப்பு:விண்வெளி அறிவியலாளர்கள்
பகுப்பு:பிரித்தானிய விண்வெளி அறிவியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:வாழும் மக்கள்
ராசுபைட்டு

**ராசுபைட்டு** *(Raspite)* என்பது PbWO4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும்  ஈய தங்குசுடேட்டு கனிமம் என்று இக்கனிமம் வகைப்படுத்தப்படுகிறது.  ஒற்றைசாய்வுடன் மஞ்சள் முதல் மஞ்சள் பழுப்பு வரையிலான நிறங்களில் இது ஒரு படிகமாகத் தோன்றுகிறது. நாற்கோண சுடோல்சைட்டு கனிமத்தின் தாழ்வெப்ப ஒற்றைச்சாய்வின்  இரண்டாவது வடிவமாக இக்கனிமம் கருதப்படுகிறது.  
1897 ஆம் ஆண்டு ஆத்திரேலியாவிலுள்ள நியூசவுத் வேல்சு மாநிலத்தின் புரோக்கன் இயில் நகரத்தில் ராசுபைட்டு கண்டறியப்பட்டது. 1846-1907 ஆம் ஆண்டு காலப்பகுதியில் வாழ்ந்த செருமானிய-ஆத்திரேலிய வளவாய்ப்புத் தேடுநரும் இக்கனிமத்தை கண்டுபிடித்தவருமான  சார்லசு ராசுப் நினைவாக இதற்கு ராசுபைட்டு எனப் பெயரிடப்பட்டது. 

## இதையும் காண்க
*கனிமங்களின் பட்டியல்
## மேற்கோள்கள்

பகுப்பு:ஈயக் கனிமங்கள்
பகுப்பு:தங்குதன் கனிமங்கள்
பகுப்பு:ஆக்சைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
எரிக் வோல்ஃப்

**எரிக் வில்லியம் வோல்ஃப்** (*Eric William Wolff*; பிறப்பு: சூன் 5, 1957) என்பவர் பிரித்தானிய காலநிலை ஆய்வாளர், பனிப்பாறை நிபுணர் மற்றும் ஒரு கல்வியாளர் ஆவார். ராயல் கழகத்தின் உறுப்பினரான வோல்ஃப் 2013 ஆம் ஆண்டு முதல் அக்கழகத்தின் புவி அறிவியல் பிரிவின் ஆய்வியல் பேராசிரியராக கேம்பிரிச்சுப் பல்கலைக்கழகத்தில் பணிபுரிந்து வருகிறார்.

## விருதுகள்
2009 ஆம் ஆண்டு இவருக்கு ஐரோப்பிய புவி அறிவியல் ஒன்றியம் சார்பாக லூயிசு அகாசிசு பதக்கம் வழங்கப்பட்டது. பூமியிலோ அல்லது சூரிய மண்டலத்தின் பிற இடத்திலோ உள்ள தாழ்வெப்ப மண்டல ஆய்வுக்கு ஒரு நபரின் சிறந்த விஞ்ஞான பங்களிப்பை அங்கீகரிக்கும் வகையில் இந்த பதக்கம் வழங்கப்படுகிறது. 2010 ஆம் ஆண்டு, இங்கிலாந்தில் அறிவியலுக்கான மிகவும் மூத்த கற்றறிந்த சமுதாயம் என கருதப்படும் ராயல் கழகத்தின் உறுப்பினராக வோல்ஃப் தேர்ந்தெடுக்கப்பட்டார். 2012 ஆம் ஆண்டு இலண்டனின் புவியியல் சங்கம் இவருக்கு லைல் பதக்கத்தை வழங்கியது.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:காலநிலையியலாளர்கள்
பகுப்பு:பிரித்தானியப் புவி அறிவியலாளர்கள்
1464

**1464** (**[[ரோம எண்ணுருக்கள்|MCDLXIV]]**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு நெட்டாண்டாகும்.

## நிகழ்வுகள்
*மே 1 &ndash; இங்கிலாந்து மன்னர் நான்காம் எட்வர்டு, எலிசபெத் வுட்வில் என்பவரை இரகசியமாகத் திருமனம் புரிந்து கொண்டார். அடுத்த ஐந்து மாதங்களுக்கு அதனை வெளிப்படுத்தவில்லை.
*சூன் 11 &ndash; இங்கிலாந்து, இசுக்காட்லாந்து இராச்சியங்களுக்கிடையே 15-ஆண்டு கால அமைதி உடன்பாடு எட்டப்பட்டது.
*சூன் 18 &ndash; திருத்தந்தை இரன்டாம் பயசு சிலுவைப் போரில் பங்குபற்றுவதற்காக அன்கோனாவிற்குப் புறப்பட்டார். 
*சூன் 23 &ndash; டென்மார்க், நோர்வே மன்னர் முதலாம் கிறித்தியான் சுவீடன் ஆட்சியாளர் பதவியில் இருந்து அகற்றப்பட்டார்.
*ஆகத்து 9 &ndash; சுவீடன் மன்னராக எட்டாம் சார்லசு மீண்டும் முடிசூடினார்.
*ஆகத்து 30 &ndash; இரண்டாம் பவுல் 211-ஆவது திருத்தந்தையாக நியமிக்கப்பட்டார்.
*செகான் லகாடெயூச் பிரெட்டன்-பிரெஞ்சு-இலத்தீன் அகரமுதலியை எழுதினார். இதுவே உலகின் முதலாவது பிரெஞ்சு, பிரெட்டன் அகரமுதலியாகும். இது 1499 இல் வெளியிடப்பட்டது.

## பிறப்புகள்
* பீபி நானகி, குரு நானக்கின் அக்கா (இ. 1518)

## இறப்புகள்
*கிம் டாம், கொரிய அரசியலாளர், வானியலாளர் (பி. 1416)

## மேற்கோள்கள்
சுவர்ணபூமி

thumb| 1448 ஆம் ஆண்டில் ஆண்ட்ரியாஸ் வால்ஸ்பெர்கரின் வரைபடத்தில், இந்தியப் பெருங்கடலில் ஜாவாவுக்கு அருகில், தங்கத் தீபகற்பத்தில், ஆரியா செர்சோனீஸுக்கு அருகிலுள்ள கிரிசா மற்றும் ஆரியா, தங்கத் தீவுகள்.
**சுவர்ணபூமி ( Suvarṇabhūmi )**(சமஸ்கிருதம்: सुवर्णभूमि; பாலி: சுவன்னபூமி) என்பது ஒரு புராணப்பெயராகும். இது பல பண்டைய இந்திய இலக்கிய மூலங்களிலும்,  மகாவம்சம் போன்ற பௌத்த நூல்களிலும்,  ஜாதக கதைகளில்  சில கதைகள், மிலிண்டா பன்கா  மற்றும் இராமாயணம்  ஆகியவற்றில் காணப்படுகிறது. 

அசோகரின் அரசாணைகள் அடங்கிய கல்வெட்டுகள் இந்த பெயரைக் குறிப்பிடுகின்றன என்ற பொதுவான தவறான புரிதல் உள்ளது. உண்மை என்னவென்றால், அரசாணைகளின் பெயர்களை மட்டுமே அரசாணைகள் தொடர்புபடுத்துகின்றன. மேலும் சுவர்ணபூமியை உரையில் குறிப்பிடவில்லை. மேலும், உரையில் குறிப்பிடப்பட்டுள்ள மன்னர்கள் அனைவரும் சிந்துவுக்கு அப்பால் மேற்கில் அமைந்துள்ள பிராந்தியத்தில் தங்கள் நகரங்களை ஆட்சி செய்தனர்.    

இதன் சரியான இடம் தெரியவில்லை. மேலும் விவாதத்திற்குரிய விடயமாக இருந்தாலும், இந்தியப் பெருங்கடல் வழியாக ஓடும் வர்த்தக பாதைகளில் சுவர்ணபூமி ஒரு முக்கியமான துறைமுகமாக இருந்தது. பசுரா, உபுல்லா மற்றும் சிராப் ஆகிய செல்வந்த துறைமுகங்களிலிருந்து மஸ்கத், மலபார், இலங்கை வழியாக பயணம் செய்தது. நிக்கோபர், கடாரம் மற்றும் மலாக்கா நீரிணை வழியாக சுவர்ணபூமி பற்றிய கட்டுக்கதை இருக்கிறது.  

## வரலாறு
சுவர்ணபூமி என்றால் "தங்க நிலம்" என்று பொருள். இதன் பண்டைய ஆதாரங்கள் தென்கிழக்கு ஆசிய பிராந்தியத்தில் உள்ள பல்வேறு இடங்களில் ஒன்றோடு தொடர்புபடுத்தியுள்ளன. 
## குறிப்புகள்

பகுப்பு:பௌத்த வரலாறு
பகுப்பு:சிறீ விஜயம்
கோசலை இராச்சியம்

**கோசல நாடு** (*Kosala Kingdom*) அல்லது வெறுமனே கோசலை என்பது திரேதா யுகத்தின் புகழ்பெற்ற அரசனான, இராமரின் இராச்சியம் ஆகும். தற்போது உத்தரபிரதேசத்தின் அயோத்தி மாவட்டத்தில் இருக்கும் அயோத்தி அதன் தலைநகராக இருந்தது.  இராமரின் மகன்களான இலவன் மற்றும் குசன் இந்த இராச்சியத்தின் சில பகுதிகளைப் பெற்றிருந்தனர். அயோத்தி என்ற நகரத்திலிருந்து இலவனும், குசாவதி என்ற நகரத்திலிருந்து குசனும் ஆட்சி செய்தனர். கோசலை மன்னர்களின் காலனி மத்திய பிரதேசத்தில் இருந்தது . இது தெற்கு கோசலம் என்று அழைக்கப்பட்டது. இராமரின் தாய் கோசலை இந்த இராச்சியத்தைச் சேர்ந்தவர். இராமர் தனது செல்வாக்கை தெற்கு கடலில் அமைந்துள்ள இலங்கைத் தீவு இராச்சியம் வரை நீட்டித்திருந்தார். கிட்கிந்தை என்று அழைக்கப்படும் தென் இராச்சிய வனவாசிகளுடன் ( வானரம் ) நட்பு கொண்டிருந்தார்.

இராமரின் சகோதரர் பரதன், காந்தாரதேசத்தை கையகப்படுத்தி அங்கு தக்சசீலம் என்ற நகரத்தை நிறுவினார். பரதனின் தாயார் கைகேயியின் பூர்வீக இராச்சியமான கேகய இராச்சியத்திற்கு அருகில் காந்தாரம் அமைந்துள்ளது. இராமரின் இரண்டாவது சகோதரர் இலட்சுமணன் கங்கை நதிக்கு அருகில் இலட்சுமணபுரம் என்ற நகரத்தை நிறுவினார். இது இப்போது இலக்னோ என்று அழைக்கப்படுகிறது. அவர் வங்க இராச்சியத்தை காலனித்துவப்படுத்தி அங்கு சந்திரகாந்தம் என்ற நகரத்தை நிறுவினார். இராமரின் தம்பி சத்துருக்கன் மது எனின்ற காட்டை அழித்து மதுரா நகரத்தை ஸ்தாபித்தார். பின்னர் இது சூரசேன இராச்சியத்தின் தலைநகராக மாறியது.

நிசாதா நாட்டு மன்னர் நளனின் நண்பர் ரிதுபர்ணா கோசலையின் ஆட்சியாளராக இருந்தார். துவாபர யுகத்தின் போது கோசலையின் மற்றொரு ஆட்சியாளரான பிரிகத்பாலன்  மகாபாரதப் போரில் பங்கேற்று அர்ச்சுனனின் மகன் அபிமன்யுவால் கொல்லப்பட்டார்.

1880 ஆம் ஆண்டு விவரிக்கப்பட்ட ஒரு குறிப்பு, வரலாற்றுக்கு முந்தைய அவதத்தில் இராம இராச்சியத்தின் ஐந்து முக்கிய பிரிவுகளில் ஒன்று உத்தர கோசலை; இப்பகுதி பஹ்ரைச், கோண்டா, பஸ்தி மற்றும் கோரக்பூர் உள்ளிட்ட நவீன காக்ரா மாவட்டங்களுடன் தொடர்புடையதாக விவரிக்கப்பட்டது.

## மேலும் காண்க

* மகாஜனபதம் 
## குறிப்புகள்

பகுப்பு:உத்தரப் பிரதேசத்தின் வரலாறு
சாரதா ஆறு

**சாரதா ஆறு** (**Sharda River**), இமயத்தில் உள்ள நந்தா தேவி மலையின் கிழக்கு பகுதியில்,  3,600 மீட்டர் உயரத்தில், இந்தியாவின் உத்தராகண்ட் மாநிலத்தின் பிதௌரகட் மாவட்டத்தில் உள்ள  காலாபானி பிரதேத்தில் உற்பத்தி ஆவதால், இதனை **காளி ஆறு** என்றும் அழைப்பர்.உத்தராகண்ட் பகுதியில் இந்த ஆறு இந்தியா மற்றும் நேபாளத்திற்கு எல்லையாக உள்ளது.  

இந்தியாப் பகுதியில் உற்பத்தியாகும் இந்த ஆறு கிழக்கே நேபாள மாநில எண் 7 வழியாக பாய்ந்து, பின் தென்மேற்காக திரும்பி, மீண்டும்  இந்தியாவின் உத்தராகண்ட் மாநிலத்தில் பாய்கிறது. இதன் வடிநிலப் பகுதி 1,487 சதுர கிலோ மீட்டர் ஆகும். சாரதா ஆறு உத்தராகண்ட் மற்றும் உத்தரப் பிரதேச மாநிலங்கள் வழியாக 350 கிலோ மீட்டர் தொலைவு பாய்ந்து    இறுதியாக கங்கை ஆற்றின் துணை ஆறான காக்ரா ஆற்றில் கலக்கிறது.                                                                               உத்தராகண்ட் மாநிலத்தில் இந்த ஆறு பாய்கையில் இதற்கு காளி ஆறு என்றும், தராய் பகுதியில் பாய்கையில் இதற்கு சாரதா ஆறு என்றும் அழைக்கப்படுகிறது.

உத்தராகண்ட் மாநிலத்தில் சாரதா ஆற்றின் குறுக்கே பல நீர்த்தேக்கங்கள் அமைக்கப்பட்டு, மின்சார உற்பத்திக்கு பல புனல் மின் திட்டங்கள் செயல்படுகிறது. 

சாரதா ஆறு உற்பத்தியாகுமிடம் குறித்து இந்திய-நேபாள நாடுகளிடையே கருத்து வேற்றுமைகள் உள்ளது. 

## மேற்கோள்கள்

## வெளி இணைப்புகள்
* Kali River

உத்தராகண்டத்திலுள்ள ஆறுகள்
பகுப்பு:நேபாள ஆறுகள்
பகுப்பு:பிதௌரகட் மாவட்டம்
மெதிலீன் புரோமைடு

**மெத்திலீன் புரோமைடு** அல்லது **டைபுரோமோமீதேன்** , அல்லது **மெத்திலீன்** **டைபுரோமைடு** ஒரு ஆலோமீத்தேன் ஆகும். இது தண்ணீரில் சிறிதளவு கரையக்கூடியது. ஆனால், கரிம கரைப்பான்களில் மிகவும் கரையக்கூடியது. இது நிறமற்ற திரவமாகும். 

## தயாரிப்பு
இருகுளோரோமீத்தேனிலிருந்து புரோமோகுளோரோமீத்தேன் வழியாக வணிக ரீதியாக இருபுரோமோமீத்தேன் தயாரிக்கப்படுகிறது: 

: 6 CH2Cl2 + 3 Br2 + 2 Al → 6 CH2 BrCl + 2 AlCl3 
: CH2 Cl2 + HBr → CH2 BrCl + HCl 

இரண்டாவதான வினை வழிக்கு அலுமினியம் குளோரைடு ஒரு வினையூக்கியாக தேவைப்படுகிறது.  புரோமோகுளோரோமீத்தேன் பின்னர் மேற்கண்ட ஜோடி மாற்றங்களுக்கு ஒத்த எதிர்விளைவுகளில் மேலும் செயல்படுகிறது: 

: 6 CH2 BrCl + 3 Br2 + 2 Al → 6 CH2 Br2 + 2 AlCl3 
: CH2 BrCl + HBr → CH2 Br2 + HCl 

ஆய்வகத்தில், இது புரோமோஃபார்மில் இருந்து தயாரிக்கப்படுகிறது : 

: CHBr3 + Na3 AsO 3 + NaOH → CH2 Br2 + Na3 AsO4 + NaBr 

சோடியம் ஆர்சனைட்டு மற்றும் சோடியம் ஐதராக்சைடு ஆகியவற்றைப் பயன்படுத்தி மேற்கண்ட வினையானது நிகழ்கிறது.  

மற்றொரு வழி டையோடோமீதேன் மற்றும் புரோமின் ஆகியவற்றிலிருந்து தயாரிக்க வேண்டும். 

## பயன்கள்
டைபுரோமோமீத்தேன் ஒரு கரைப்பானாகவும், வழித்தடத்திரவமாகவும் மற்றும் கரிமத் தொகுப்பு முறைகளிலும் பயன்படுத்தப்படுகிறது. கேடகால்களை அவற்றின்  மெதிலீன்டையாக்சி  வழிப்பொருள்களாக மாற்ற இது ஒரு ஏதுவான காரணியாகும். 

## இயற்கையில் கிடைக்கும் விதம்
இது இயற்கையாகவே கடல் பாசிகளால் உற்பத்தி செய்யப்பட்டு கடல்களுக்குள் விடுவிக்கப்படுகிறது. மண்ணில் வெளியிடப்படும் போது அது ஆவியாகி தரையில் கசியும். தண்ணீரில் வெளியிடப்படுவதால், 5.2 மணிநேர அரை ஆயுள் காலத்துடன், முக்கியமாக ஆவியாகும் தன்மையால் இழக்கப்படுகிறது. இது குறிப்பிடத்தக்க  உயிரியல்சார்ந்த அல்லது உயிரியல்சாராத விளைவுகளைக் கொண்டிருக்கவில்லை. ஒளி வேதியியல் ரீதியாக உற்பத்தி செய்யப்படும் ஐதராக்சைல் உறுப்புகளின் வினை காரணமாக வளிமண்டலத்தில் அது இழக்கப்படும். இந்த வினையின் மதிப்பிடப்பட்ட அரை ஆயுள் காலம் 213 நாட்கள் ஆகும். 

## குறிப்புகள்

*  


## வெளி இணைப்புகள்

* 
பகுப்பு:குளிர்பதனூட்டிகள்
பகுப்பு:ஆலோமீத்தேன்கள்
பகுப்பு:புரோமோ ஆல்க்கேன்கள்
பகுப்பு:Articles without UNII source
பகுப்பு:Articles without KEGG source
பகுப்பு:Articles without InChI source
திறந்த கல்வி வளங்கள்

**திறந்த கல்வி வளங்கள்** (**OER**) இலவசமாக அணுகக்கூடியவை, வெளிப்படையாக உரிமம் பெற்ற உரை ஊடகம் மற்றும் பிற டிஜிட்டல் சொத்துக்கள் கற்பித்தல்,  கற்றல் மற்றும் மதிப்பீடு மற்றும் ஆராய்ச்சி நோக்கங்களுக்காக பயனுள்ளதாக இருக்கும்.
திறந்த கல்வி வளங்கள் எந்தவொரு பயனருக்கும் சில உரிமங்களின் கீழ் பயன்படுத்த, மீண்டும் கலக்க, மேம்படுத்த மற்றும் மறுபகிர்வு செய்ய பொதுவில் அணுகக்கூடிய பொருட்கள் மற்றும் வளங்களை விவரிக்கிறது.
## திறந்த கல்வி வளத்தின் நன்மைகள்
* * 'கல்விசார்ந்த உள்ளடக்கங்கள் இணையத்தில் இருந்தால் எந்த நேரத்திலும், யாரும் பயன்படுத்தமுடியும்' *
* * 'உரைகள், படங்கள், காணொலிகள் என பல்வேறு வடிவங்களில் விளக்குவது எளிது' *
* * 'விரைவாக உள்ளடக்கங்களைப் பகிர்ந்துகொள்ளமுடியும்' *
## திறந்த கல்வி வளத்தின் குறைகள்
* * 'இணையத்தில் கிடைக்கும் செய்திகள் நம்பகத்தன்மையற்றவை' *
* * 'தொழில்நுட்பச் சிக்கல்கள், இணைய வேகமின்மை காரணமாக கோப்பை அணுகுவதில் இடர்பாடுகள் ஏற்படலாம்' *
* * 'எவரும் திருத்தலாம் என்பதால் தவறான, பொருத்தமற்ற செய்திகளும் உருவாக வாய்பு உள்ளது.' *

பகுப்பு:கல்வி
த சுகுவிட் அண்ட் த வேல்

***த சுகுவிட் அண்ட் த வேல் (The Squid and the Whale)*** 2005 ஆம் ஆண்டில் வெளிவந்த ஐக்கிய அமெரிக்க கலைநய  நகைச்சுவை நாடகத் திரைப்படமாகும். இத்திரைப்படத்தினை நோவா பவும்பேக் எழுதி இயக்கினார். இத்திரைப்படத்திற்காக பவும்பேக் சிறந்த அசல் திரைக்கதையிற்கான அகாதமி விருதிற்கு பரிந்துரை செய்யப்பட்டார். மேலும், மூன்று கோல்டன் குளோப் விருது பரிந்துரைகளைப் பெற்றது.

## மேற்கோள்கள்

## வெளியிணைப்புகள்
* 
* 
* 
* 
* 
*''த சுகுவிட் அண்ட் த வேல்: 4 வே ஸ்டிரீட்'' கட்டுரை

பகுப்பு:2005 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
மொய் விருந்து

**மொய் விருந்து**, 60 ஆண்டுகளுக்கு முன்னர் தமிழ்நாட்டின் தஞ்சாவூர் மாவட்டம், பேராவூரணியைச் சுற்றியுள்ள பகுதிகளில  பொருளாதரத்தில் பின்தங்கிய குடும்பத்தினர் நடத்தும் மொய் விருந்தின் போது, இலை மறை காயாக அக்குடும்பத்தினருக்கு நிதியுதவி வழங்கப்பட்டது. தற்போது 20 ஆண்டுகளாக புதுக்கோட்டை மாவட்டம், தஞ்சாவூர் மாவட்ட சுற்றுவட்டாரப்பகுதிகளில் இப்பழக்கம் மெல்ல மெல்ல வளர்ந்து, இப்பகுதி மக்களின் வர்த்தகம் சார்ந்த வாழ்வாதாரமாக  மொய் விருந்து நிகழ்ச்சி மாறியுள்ளது. மேலும் தொழில் அல்லது வேளாண்மை மூலம் பொருளாதாரத்தில் பின் தங்கியவர்களை முன்னேறச் செய்ய அளிக்கப்படும் வட்டியில்லாக் கடன் போன்றதே இந்த மொய் விருந்து. சாதி, மதம் பாராமல் ஊரார் அனைவருக்கும்  மொய் விருந்து அழைப்பிதழ் வழங்குவர்.  

ஆடி மற்றும் ஆவணி மாதங்களில் மட்டும் நடைபெறும் மொய் விருந்துகளை  பொருளாதாராத்தில் நல்ல நிலையில் இருப்பவர்களும் நடத்துகின்றனர். மொய் விருந்தின் போது பெறப்படும் பல இலட்சம் முதல் பல கோடி வரை  பெறப்படும் மொய்ப் பணத்தை வசூலிப்பதற்கு தனிச்சிறப்பு ஆட்களையும் நியமித்தும், பணம் எண்ணுவதற்கு இயந்திரங்களையும்  பயன்படுத்தும் அளவிற்கு சென்று விட்டது. 

தற்போது இந்த மொய் விருந்து நிகழ்ச்சிகள் புதுக்கோட்டை மாவட்டத்தின் கொத்தமங்கலம், கீரமங்கலம், வடகாடு, மாங்காடு, அன்னவயல், ஆலங்குடி போன்ற பகுதிகளில் கடந்த 20 ஆண்டுகளாக மிகவும் பிரபலம். மொய் விருந்தின் போது ஆட்டுக்கிடாய் கறியுடன் உணவு பரிமாறுவது கட்டாயம். பல குடும்பங்கள் ஒன்றாகச் சேர்ந்தும் மொய் விருந்து நிகழ்ச்சி நடத்துவர். 

ஒருவர் 5 ஆண்டுகளுக்கு ஒருமுறை மட்டுமே மொய் விருந்து விழா நடத்த வேண்டும். தான் இதுவரை பெற்ற மொய் பணத்தை அடுத்த 5 ஆண்டுகளில் முறையாக திருப்பி செய்த பின்னரே அடுத்த முறை மொய் விருந்து வைக்க வேண்டும் என்பது போன்ற சில கட்டுப்பாடுகள் இன்றளவும் முறையாகப் பின்பற்றப்பட்டு வருகின்றன.

## மேற்கோள்கள்


## வெளி இணைப்புகள்
*டெக் ஆக மாறிய கறிச் சோறு போட்டு களைக் கட்டிய ‘மொய் விருந்து’

பகுப்பு:தமிழர் பண்பாடு
பகுப்பு:தமிழர் வாழ்வியல்
பெர்கே

**பெர்கே கான்** (இறப்பு 1266) (மற்றொரு உச்சரிப்பு: **பிர்கை**; , தாத்தரியம்: Бәркә хан) என்பவர் ஒரு மங்கோலிய இராணுவத் தளபதியும், செங்கிஸ் கானின் பேரனும் ஆவார். மங்கோலியப் பேரரசின் ஒரு பிரிவாகிய தங்க நாடோடிக் கூட்டத்தின் ஆட்சியாளராக இவர் இருந்தார். 1257ஆம் ஆண்டு முதல் 1266ஆம் ஆண்டு வரை நீல நாடோடிக் கூட்டம் மற்றும் வெள்ளை நாடோடிக் கூட்டங்களின் அதிகாரத்தை நிலைநிறுத்தினார். மேற்கு பகுதியில் இருந்த நீல நாடோடிக் கூட்டத்தின் கானாகத் தன் அண்ணன் படு கானுக்குப் பிறகு பதவியேற்றார். மங்கோலியப் பேரரசில் இருந்த ஒரு கானரசில் அதிகாரப்பூர்வச் சமயமாக இசுலாமை முதன்முதலில் நிறுவியது இவர் தான். பாரசீகத்தில் இருந்த மற்றொரு மங்கோலியக் கானரசான ஈல்கானரசுக்கு எதிராக எகிப்திய மம்லூக்குகளுடன் இவர் அணி சேர்ந்தார். டொலுய் வழித்தோன்றல்களின் உள்நாட்டுப் போரில் அரிக் போகேவை ஆதரித்தார். ஆனால் அவருக்கு ஆதரவாக இராணுவ நடவடிக்கைகள் எதிலும் ஈடுபடவில்லை. ஏனெனில் பெர்கே தானே ஒரு போரில் ஈடுபட்டுக் கொண்டிருந்தார்.

## முன்னோர்

## குறிப்புகள்

பகுப்பு:1266 இறப்புகள்
அதிரடி புனைகதை

thumb|2020 ஆம் ஆண்டு வெளியான பட்டாஸ் என்ற அதிரடித் திரைப்படம்.
**அதிரடி புனைகதை**  (*Action fiction*) என்பது உளவுப்புனைவு புதினங்கள், சாகசக் கதைகள், பயங்கரம் மற்றும் சூழ்ச்சிக் கதைகள் மற்றும் மர்மப் புனைவுவுகளை உள்ளடக்கிய இலக்கிய வகையாகும். அதிரடி புனைகதை வகையான கதை, கதாநாயகன் மற்றும் எதிரிக்கு இடையிலான மோதல் எவ்வாறு தீர்க்கப்படப் போகிறது அல்லது ஒரு பரபரப்பு புதிருக்கு என்ன தீர்வு என்பதை அறிய விரும்பும் வாசகர்களின் தவிப்பையும் பரபரப்பையும் பயன்படுத்துகிறது, 

## புனைகதை வகை
அதிரடி புனைகதை என்பது புனைகதை வகைகளின் ஒரு வடிவமாகும். அதிரடி புனைகதை அற்புதமான அதிரடி காட்சிகளுக்கு முக்கியத்துவம் அளிக்கிறது.

## குறிப்புகள்

## மேற்கோள்கள்
# 

பகுப்பு:அதிரடி (வகை)
பகுப்பு:வகை வாரியாக புனைகதை
நடுவண் உப்பு மற்றும் கடல்சார் வேதியியல் ஆராய்ச்சி நிறுவனம்

**நடுவண் உப்பு மற்றும் கடல்சார் வேதிகள் ஆராய்ச்சி நிறுவனம்** (முன்னர் **நடுவண் உப்பு ஆராய்ச்சி நிறுவனம்)** அறிவியல் மற்றும் தொழில்துறை ஆராய்ச்சி மன்றத்தின்(சிஎஸ்ஐஆர்) உறுப்பு ஆய்வகம் ஆகும் . இந்நிறுவனம் நாட்டின் முன்னாள் முதன்மை அமைச்சரனா ஜவஹர் லால் நேரு அவர்கள் 10 ஏப்ரல் 1954 அன்று குஜராத்தில் பாவ்நகரில் துவங்கி வைக்கப்பட்டது.

தற்போது அறி. கண்ணன் சீனிவாசன் இந்நிறுவனத்தின் இயக்குநராக உள்ளார். இந்நிறுவனத்தின் ஒரு பகுதி கிளை ஆய்வகம், தமிழகத்தின் இராமநாதபுரத்தில் உள்ள மண்டபம் எனும் இடத்தில் கடற்பாசிகளை கொண்டு ஆராய்ச்சி செய்ய அமைக்கப்பட்டுள்ளது.

## உருவாக்கப்பட்ட தொழில்நுட்பம்

* செடியின வழி உருவகித்த ஊட்டச்சத்து மிகு உப்பு 
* உள்ளக உப்புநீக்கும் மின்னாற்பகுப்பு அமைப்பு 
* சிறப்பு அயோடினாக்கம்  
* "கிளின் ரைட்" எழுதவுதவும் சுண்ணாம்பு 
* செடியின வழி உருவகித்த சொடியம் குறைந்த உப்பு 
* நெகிழி துணுக்கு மின்முனைகள்

## ஆராய்ச்சி செயல்பாடு

* நேரயனிகள்/எதிரயனிகள் போன்றவற்றை தேர்ந்தெடுத்து அடையாளம் காணும் மூலக்கூறு உணரிகள் 
* பகுப்பு (அனலைட்ஸ்) மற்றும் நடுநிலை (நியூட்றல்) மூலக்கூறுகளை மெய் கட்டுபாடுகளில் கண்டறிதல் 
* உலோக ஆழ்மூலக்கூற் அணைமங்களை கொண்டு ஒளி-தூண்டும் ஆற்றல்/மின்னணு பரிமாற்றும் முறைகளை ஆய்தல் 
* நானோப்படிக சாய உணர்த்திறன் கொண்ட கதிரவ அணுகள் 
* திறங்கொண்ட பொருட்கள் 
* பசுமை வேதியியல் 
* பன்படி (பாலிமெர்) வேதியியல் மற்றும் தனிசிறந்த மருந்து கொண்டு சேர்த்தல் அமைப்பு 
* மருந்து உயிரித்தொழில்நுட்பம் மற்றும் இயற்கை விளைப்பொருட்கள்  
* உயர்மதிப்பு உலோக அயனிகளை இயற்கை மூலங்களிலிருந்து மீட்டெடுத்தல் 
* படிமக பொறியியல் 
* கணிமை ஆய்வு 
* மின்வேதியல்/வேதியல் மதிப்பு கூட்டு முறைகள் 
* பாலியெத்திலின் சார்ந்த இடை பன்படி படலங்கள் மற்றும் மினூடுபகுப்பு (எலெக்றோ-டையாலிஸிஸ்) போன்றவற்றை வளர்த்தல்

## மேற்கோள்கள்

பகுப்பு:உணவுத் தொழில்துறை
பகுப்பு:அறிவியல் மற்றும் தொழிலக ஆய்வு மன்றம் (இந்தியா)
கூட்டி

**கூட்டி** (**Gooty**) இந்தியாவின் ஆந்திரப் பிரதேச மாநிலத்தின் அனந்தபூர் மாவட்டத்தில் உள்ள நகரமும், மூன்றாம் நிலை நகராட்சியும் ஆகும்.  இச்சிற்றூர் கூட்டிக் கோட்டைக்கும், அசோகர் காலத்துக் கல்வெட்டுக்களுக்கும் பெயர் பெற்றது. இவ்வூரைச் சுற்றிலும் மலைகள் சூழ்ந்துள்ளன.

மைசூர் இராச்சியத்தின் திப்பு சுல்தான் ஆட்சியின் கீழிருந்த கூட்டிக் கோட்டை, நான்காம் ஆங்கிலேய-மைசூர் போரில் திப்பு சுல்தான் கொல்லப்பட்டதால், கூட்டிக் கோட்டை ஐதராபாத் நிசாம் வசம் ஒப்படைக்கப்பட்டது.

## புவியியல்
 பாகையில் அமைந்த கூட்டி சிற்றூர், அனந்தபூரிலிருந்து 52 கிலோ மீட்டர் தொலைவில், கடல் மட்டத்திலிருந்து 345 மீட்டர் (1131 அடி) உயரத்தில் உள்ளது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின்படி, கூட்டி நகரத்தின் மக்கள் தொகை 48,658 ஆகும். அதில் ஆண்கள் 23,943  மற்றும் பெண்கள் 24,715 ஆவர்.
பாலின விகிதம் 1000 ஆண்களுக்கு 1032 பெண்கள் வீதம் உள்ளனர். 6 வயதிற்குட்பட்ட குழந்தைகள் 5216 வீதம் உள்ளனர். எழுத்தறிவு 76.91% ஆகவுள்ளது. இதன் மக்கள்தொகையில் இந்துக்கள் 74.24%, இசுலாமியர்	22.54%, கிறித்தவர்கள்	2.86% மற்றும் பிறர் 0.36% ஆகவுள்ளனர்.

## மேற்கோள்கள்

பகுப்பு:அனந்தபூர் மாவட்டம்
பகுப்பு:ஆந்திரப் பிரதேச ஊர்களும், நகரங்களும்
ஓர்டா கான்

**ஓர்டா இச்சென்** (ஓர்டா பிரபு, Орд эзэн ("ஓர்ட் எசென்")), (அண்.&nbsp;1206 – 1251) என்பவர் ஒரு மங்கோலியக் கான் ஆவார். 13 ஆம் நூற்றாண்டின் போது மங்கோலியப் பேரரசின் தங்க நாடோடி கூட்டத்தின் கிழக்குப் பகுதியை ஆண்டார்.

## வெள்ளை நாடோடிக் கூட்டத்தின் முதல் கான்
**ஓர்டா இச்சென்** (அண். கி. பி. 1206-1251) வெள்ளை நாடோடிக் கூட்டத்தை நிறுவியவராகக் குறிப்பிடப்படுகிறார். சூச்சியின் மூத்த மகன் மற்றும் செங்கிஸ் கானின் முதல் பேரன் ஆவார். தனது அப்பா மற்றும் தாத்தா ஆகியோரின் இறப்பின்போது **ஓர்டா கான்** தனது தந்தைக்கு ஒதுக்கப்பட்ட நிலங்களில் கிழக்குப் பகுதிகளைப் பெற்றார். இவர் மூத்தவராக இருந்தபோதிலும், சூச்சி வழித்தோன்றல்களின் உளூஸ் என்றழைக்கப்பட்ட முழு தங்க நாடோடிக் கூட்டத்தையும் இவரது தம்பி படு கான் ஆள்வதற்கு ஓர்டா ஒப்புக்கொண்டார். அந்த அரசு பால்காஷ் ஏரி மற்றும் வோல்கா ஆறு ஆகியவற்றிற்கு இடைப்பட்ட நிலங்களை உள்ளடக்கியதாக இருந்தது. இந்த நிலங்களில் தான் ஓர்டா இறுதியாகத் தனது வெள்ளை நாடோடிக் கூட்டத்தை நிறுவினார். வோல்கா ஆற்றுக்கு மேற்குப் பகுதியில் இருந்த நிலங்கள் இவரது தம்பி படு கானின் ஆட்சியின் கீழ் இருந்தன. படு நீல நாடோடிக் கூட்டத்தின் முதல் ஆட்சியாளர் மற்றும் தங்க நாடோடிக் கூட்டத்தின் தலைமைக் கான் ஆனார்.

அண். 1246 ஆம் ஆண்டு அரியணையைக் கைப்பற்றிக் கொள்ள முயற்சித்த தெமுகேவை ஓர்டா மற்றும் மோங்கே விசாரிக்க குயுக் கான் ஆணையிட்டார்.

## உசாத்துணை


பகுப்பு:1251 இறப்புகள்
பகுப்பு:13ஆம் நூற்றாண்டு மங்கோலிய ஆட்சியாளர்கள்
பி. எம். முபாரக்

**பி. எம். முபாரக்** (*B. M. Mubarak*) தமிழக அரசியல்வாதி ஆவார். இவர் 1996 ஆம் ஆண்டு நடைபெற்ற தேர்தலில் நீலகிரி மாவட்டத்தின், கூடலூர் (சட்டமன்றத் தொகுதியில் தி.மு.க கட்சி சார்பில் போட்டியிட்டு வெற்றி பெற்றார்..

முபாரக் 1997-2001 ஆண்டு காலகட்டத்தில் திமுகவின் தலைமை கொறடாவாக இருந்தார். 2016 ஆம் ஆண்டு நடைப்பெற்ற குன்னூர் சட்டமன்றத் தொகுதியில் போட்டியிட்டு தோல்வியடைந்தார். 

### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் முசுலிம் நபர்கள்
சிபன்

**சிபன்** (செய்பன்) அல்லது **சய்பன்** (, *சிபன்*; ) என்பவர் ஆரம்பகாலத் தங்க நாடோடிக் கூட்டத்தின் இளவரசர் ஆவார். செங்கிஸ் கானின் பேரன், சூச்சியின் ஐந்தாவது மகன் மற்றும் தங்க நாடோடிக் கூட்டத்தைத் தோற்றுவித்த படு கானின் தம்பி ஆவார்.இவரது வழித்தோன்றல்கள் சய்பனிட்கள் என்று அழைக்கப்பட்டனர். அவர்கள் இரண்டு நூற்றாண்டுகளுக்குப் பிறகு முக்கியத்துவம் பெற்றனர்.

## மங்கோலியர்களின் ஐரோப்பியப் படையெடுப்பு

சிபன் மங்கோலியர்களின் ஐரோப்பியப் படையெடுப்பில் பங்கேற்றார். 1241 ஆம் ஆண்டு நடைபெற்ற மொகி யுத்தத்தில் நான்காம் பெலாவின் இராணுவத்தின் மீது தீர்க்கமான தாக்குதல் நடத்தினார்.

## மேலும்காண்க
* சிபிர் கானேடு

## குறிப்புகள்

## உசாத்துணை
* Grousset, R. *The Empire of the Steppes*, New Brunswick, New Jersey: Rutgers University Press, 1970 (translated by Naomi Walford from the French edition  published by Payot, 1970), pp.&nbsp;478–490 *et passim*.

பகுப்பு:போர்சிசின்
முத்துகன்

**முத்துகன்** என்பவர் சகதை கானின் மூத்த மகனாவார். அவர் வழியாக மங்கோலியப் பேரரசை நிறுவிய ககான் செங்கிஸ் கானின் பேரன் ஆவார். 1221ஆம் ஆண்டு பாமியான் முற்றுகையின் போது முத்துகன் கொல்லப்பட்டார். இவரின் மகன் எசுந்தோவா. எசுந்தோவா சகதை கானரசின் கானாகிய பரக்கின் தந்தையாவார். 1266-1271 ஆகிய காலகட்டத்தில் மொகுலிசுதானின் கானாகப் பரக் பதவி வகித்தார்.

## சகதை கானரசின் பரம்பரை
பாபர் தான் எழுதிய பாபர் நாமாவின் 19 வது பக்கத்தில் முதல் அத்தியாயத்தில் தனது தாய் வழி தாத்தா யூனஸ் கானின் பரம்பரையைப் பின்வருமாறு விளக்குகிறார்:

## உசாத்துணை

பகுப்பு:1221 இறப்புகள்